ai4bharat/Pralekha huggingface dataset:
قانون اور انصاف کی وزارت
ڈجیٹل بنیادی ڈھانچے کی صلاحیت
قانون اور انصاف کے مرکزی وزیر جناب کرن رجیجو نے آج لوک سبھا میں ایک تحریری جواب میں بتایا کہ قانونی امور کے محکمے کی یہ کوشش رہی ہے کہ ای ٹولس کے استعمال اور ہارڈویئر کے لحاظ سے اپنی ڈیجیٹل بنیادی کی صلاحیت کو مضبوط کیاجائے۔ اس سلسلے میں ہر افسر/ اہلکار کو کمپیوٹر سسٹم کا مکمل سیٹ فراہم کیا جاتا ہے۔ مزید برآں، نوٹری درخواست داخل کرنے میں آسانی اور متعلقہ عمل کو فروغ دینے کے لیے، ایک خصوصی ویب پورٹل یعنی نوٹری آن لائن اپلیکیشن پورٹل  کا تصور کیا گیا ہے جو آن لائن موڈ میں پریکٹس کے سرٹیفکیٹ کے اجراء اورنوٹری کی تقرری کے لیے درخواست کو مدعو کرنے کا طریقہ کار بنائے گا۔ اس کے علاوہ عدالتی مقدموں کی نگرانی اور متعلقہ وزارتوں اور محکموں کے ذریعہ معلومات کو اپ لوڈ کرنے کے لئے ایک ویب پر مبنی اپلی کیشن لیگل انفارمیشن مینجمنٹ اینڈ بریفنگ سسٹم  قائم کیا گیا ہے جہاں یونین آف انڈیا فریقین میں سے ایک ہے۔ ایل آئی ایم بی ایس ورژن 2.0، ایل آئی ایم بی ایس کا ایک اپ گریڈ ورژن این آئی سی کے اشتراک سے چالو کر دیا گیا ہے۔
نوٹری کی تقرری کے عمل کو ہموار کرنے کے لیے موصول ہونے والی معلومات کی بنیاد پر، نوٹری آن لائن اپلیکیشن پورٹل  نے سالانہ ریٹرن اپ لوڈ کرنے، نمونے کے دستخط اور ویب پیج پر ای-بھارت کوش ادائیگی گیٹ وے کے ذریعے قانونی فیس کی ادائیگی وغیرہ کی اہم خصوصیات شامل ہیں۔
۔۔۔۔۔۔۔۔۔۔۔
ش ح۔ ح ا ۔ ف ر
U-3763
(Visitor Counter : 72
وزیراعظم کا دفتر
وزیر اعظم 29 فروری، 2020 کو بندیل کھنڈ ایکسپریس وے کا سنگ بنیاد رکھیں گے
اسی روز ملک بھر کے دس ہزار فارمر پروڈیوسر آرگنائزیشنز بھی لانچ کریں گے
نئی دلّی، 267 جنوری / وزیر اعظم جناب نریندر مودی 29 فروری، 2020 کو چتر کوٹ کے مقام پر بندیل کھنڈ ایکسپریس وے کا سنگ بنیاد رکھیں گے۔
یہ ایکسپریس وے، حکومت ہند کے ذریعہ فروری، 2018 میں اعلان کئے گئے اتر پردیش ڈیفنس انڈسٹریل کاریڈور کے نوڈ کی تکمیل کرے گا۔
بندیل کھنڈ ایکسپریس وے کی تعمیر اتر پردیش حکومت کر رہی ہے۔ یہ ایکسپریس وے چتر کوٹ کے اضلاع، ہمیر پور اور جالون سے ہو کر گزرے گا۔ یہ ایکسپریس وے بندیل کھنڈ کے علاقے کو آگرہ۔ لکھنؤ کے ذریعہ قومی راجدھانی دلّی، اور یمنا ایکسپریس وے سے جوڑنے کے ساتھ ساتھ بندیل کھنڈ علاقے کی ترقی میں ایک اہم رول ادا کرے گا۔
توقع ہے کہ 296 کلو میٹر طویل اس ایکسپریس وے سے چتر کوٹ، باندہ، مہوبہ، ہمیر پور، جالون،اوریہ اور اٹاوہ کے اضلاع مستفید ہوں گے۔
بھارت کو زمینی سسٹم، بحری جہازوں اور آبدوزوں سے لے کر جنگی ایئر کرافٹ، ہیلی کاپٹر، ہتھیار اور سینسر تک کی دفاعی ضروریات درکار ہیں ہوتی ہیں۔ یہ ضروریات 2025 تک 250 بلین امریکی ڈالر کے بقدر سے زائد کی مالیت کی ہوں گی۔
ان ضروریات کی تکمیل کے لئے حکومت نے 21 فروری، 2018 کو لکھنؤ میں منعقدہ سرمایہ کاروں کی چوٹی کانفرنس کے دوران اتر پردیش میں ایک ڈیفنس انڈسٹریل کوریڈور کے قیام کا اعلان کیا تھا۔
مرکزی حکومت نے یہ کوریڈور ابتدائی طور پر چھ نوڈ کے ساتھ شروع کیا ہے۔ یہ ہیں لکھنؤ، جھانسی، چتر کوٹ، علی گڑھ،کانپور، آگرہ، جن میں سے دو نوڈ بندیل کھنڈ کے خطے میں جھانسی اور چتر کوٹ کے مقام پر بنائے جا رہے ہیں۔ در حقیقت سب سے بڑا کلسٹر جھانسی میں بنایا جائے گا۔
جھانسی اور چتر کوٹ میں اس کام کے لئے وہ زمین خریدی گئی ہے، جس پر کاشت نہیں کی جاتی تھی۔ اس قدم سے اس خطے کے غریب کسانوں کو فائدہ پہنچا ہے۔
فارمرز پروڈیوسر آرگنائزیشن  کی لانچنگ
وزیر اعظم جناب نریندر مودی 29 فروری، 2020 کو چتر کوٹ میں ملک بھر کے دس ہزار سے زائد فارمرز پروڈیوسر آرگنائزیشنوں کی لانچنگ بھی کریں گے۔
ملک میں تقریباً 86 فیصد کسان چھوٹے اور حاشیہ پر رہنے والے ہیں جن کے پاس 1.1 ہیکٹیئر سے بھی کم زمین ہے۔ یہ چھوٹے اور حاشیہ پر رہنے والے ان کسانوں کو تکنالوجی،معیاری بیچوں تک رسائی، کھاد اور کیڑے مار دواؤں سمیت زرعی پیداوار سے متعلق زبر دست مالیاتی پریشانیوں اور چیلنجوں کا سامنا کرنا پڑتا ہے۔ اس کے علاوہ انہیں اقتصادی طور پر استحکام کی کمی کے باعث بھی اپنی پیداوار کو فروخت کرنے میں زبر دست پریشانیوں کا سامنا کرنا پڑتا ہے۔
کاشت کرنے والے کسانوں کی یہ تنظیمیں چھوٹے کسانوں، حاشیہ پر زندگی بسر کرنے والے کسانوں اور بے زمین کسانوں کی پیداوار کو جمع کر کے ان مسائل سے نمٹنے میں ان کی مدد کریں گی۔ ایف پی او کے ممبران تنظیم میں ان کی تکنالوجی تک رسائی، مالی مدد اور مارکیٹنگ کر کے ان کی آمدنی میں تیز تر اضافے میں مدد کریں گے۔
کسانوں کی آمدنی کو دو گنا کرنے سے متعلق رپورٹ نے حالانکہ 2022 تک 7 ہزار ایف پی او تنظیموں کے قیام کے سفارش کی ہے، تاہم مرکزی حکومت نے ائندہ پانچ برسوں کے دوران کسانوں کو اقتصادی طور پر مستحکم کرنے کے لئے دس ہزار نئے ایف پی او قائم کئے جانے کا اعلان کیا ہے۔
نریندر مودی حکومت نے ”فارمیشن اینڈ پرموشن آف فارمر پروڈیوس آرگنائزیشنز  کے نام سے ایک نئی مرکزی سیکٹر کی اسکیم معنون کی ہے، جو کہ دس ہزار نئے ایف پی او قائم کرنے اور انہیں فروغ دینے کی واضح حکمت عملی کے ساتھ شروع کی گئی ہے۔
۔۔۔۔۔۔
U.955ٰ
(Visitor Counter : 70
وزیراعظم کا دفتر
وزیر اعظم نے پی ایم – شری یوجنا کا اعلان کیا
پردھان منتری اسکولس فار رائزنگ انڈیا  یوجنا کے تحت ہندوستان میں 14,500 اسکولوں کی ترقی اور اَپ گریڈیشن کا کام کیا جائے گا
آج یوم اساتذہ کے موقع پر، وزیر اعظم جناب نریندر مودی نے پردھان منتری اسکول فار رائزنگ انڈیا  یوجنا کے تحت 14,500 اسکولوں کی ترقی اور اپ گریڈیشن کا اعلان کیا۔
پی ایم – شری اسکولوں میں تعلیم فراہم کرنے کا جدید، یکسر تبدیلی لانے والا اور جامع طریقہ کار ہوگا۔ جناب مودی نے کہا کہ انہیں یقین ہے کہ پی ایم – شری اسکول قومی تعلیمی پالیسی  کے جذبے کے تحت ہندوستان بھر کے لاکھوں طلباء کو مزید فائدہ پہنچائیں گے۔
وزیر اعظم نے ٹویٹ کیا؛
’’آج، #ٹیچرز ڈے  پر مجھے ایک نئی پہل – پردھان منتری اسکول فار رائزنگ انڈیا  یوجنا کے تحت پورے بھارت میں 14,500 اسکولوں کی ترقی اور اپ گریڈیشن، کا اعلان کرتے ہوئے خوشی ہو رہی ہے۔ یہ ماڈل اسکول بنیں گے جو این ای پی کی مکمل روح کو اپنے اندر سمیٹنے کا کام کریں گے۔‘‘
’’ پی ایم – شری اسکولوں میں تعلیم فراہم کرنے کا ایک جدید، یکسر تبدیلی لانے والا اور جامع طریقہ کار ہوگا، جس میں دریافت پر مبنی، سیکھنے کے مرکوز طریقۂ تدریس پر زور دیا جائے گا۔ جدید انفراسٹرکچر پر بھی توجہ دی جائے گی، جس میں جدید ٹیکنالوجی، اسمارٹ کلاس روم، کھیل کود اور بہت کچھ شامل ہے۔ ‘‘
’’قومی تعلیمی پالیسی نے حالیہ برسوں میں تعلیم کے شعبے کو یکسر طور پر تبدیل کردیا ہے۔ مجھے یقین ہے کہ پی ایم – شری اسکول این ای پی کے جذبے کے مطابق پورے ہندوستان میں لاکھوں طلباء کو مزید فائدہ پہنچائیں گے۔‘‘
سائنس اور ٹیکنالوجی کی وزارت
طویل ترین مسلسل شمسی مشاہدات کی ڈیجیٹلائزیشن سے آب و ہوا پر سورج کی مختلف حالتوں کے اثرات کو تلاش کرنے میں مدد مل سکتی ہے
قدیم ترین فلکیاتی مشاہدات میں سے ایک کوڈائی کنال سولر آبزرویٹری  سے لیے گئے سورج کے سب سے طویل مسلسل مشاہدات کو ڈیجیٹائز کیا گیا ہے اور کمیونٹی کے استعمال کے لیے دستیاب کرا دیا گیا ہے۔ فوٹو گرافی پلیٹوں/فلموں پر لیے گئے 100 سے زائد سالوں کے دوران شمسی مشاہدات کا ڈیجیٹائزڈ ریکارڈ دنیا بھر کے سائنسدانوں کو شمسی تغیرات اور آب و ہوا پر اس کے اثرات جو طویل عرصے تک پھیلا ہوا ہے، کے بارے میں اپنے مطالعے کو مضبوط بنانے میں مدد کر سکتا ہے۔
آنے والے وقت میں سورج کے مستقبل کو سمجھنا ہمارے وجود کے لیے نہایت ضروری ہے۔ اس لحاظ سے پچھلی صدی سے مطابقت رکھنے والے سورج کے مشاہدات ہمیں ماضی میں جھانکنے کی اجازت دیتے ہیں۔ یہ تاریخی مشاہدات ہمیں اپنے قریب ترین ستارے کے ابتدائی مرحلے میں اس کے رویے کو سمجھنے کے قابل بنا سکتے ہیں اور اس کی بنیاد پر ہم اس کے مستقبل کی پیشین گوئی کر سکتے ہیں۔ سورج کی تقدیر کو سمجھنا خلائی تحقیق کے لیے ہمارے منصوبوں کو تشکیل دے گا، کیونکہ سورج ہمارے خلائی موسمی حالات کا محرک ہے۔
انڈین انسٹی ٹیوٹ آف ایسٹرو فزکس ، بنگلور کے ایک فیلڈ اسٹیشن، کے او ایس او سے اہم سن اسپاٹ ڈیٹا، ڈیٹا میں کچھ اہم مسائل کی وجہ سے 2011-1921 کی مدت کے لیے سائنسی تجزیہ کے لیے قابل استعمال تھا۔ سائنس اور ٹیکنالوجی کے شعبہ کے تحت دو خود مختار اداروں کے محققین، وزارت سائنس اور ٹیکنالوجی ، حکومت۔ ہند کے آریہ بھٹ ریسرچ انسٹی ٹیوٹ آف آبزرویشنل سائنسز، نینی تال اور انڈین انسٹی ٹیوٹ آف ایسٹرو فزکس، بنگلور، جس کی قیادت بیبھوتی کمار جھا نے کی ہے، نے ڈیٹا میں ان مسائل کو حل کیا ہے اور تقریباً 115 سالوں  سے سب سے زیادہ یکساں اور توسیع شدہ سن اسپاٹ ڈیٹا سیریز میں سے ایک بنایا ہے۔ نئے نتائج جریدے فرنٹیئرز ان آسٹرونومی اینڈ اسپیس سائنسز کے حالیہ مضمون میں شائع کیے گئے ہیں۔
ڈیٹا کھلے ڈیٹا کے طور پر دستیاب ہے جس سے دنیا بھر کے طلباء اور سائنسدانوں کو فائدہ پہنچ سکتا ہے۔ یہ ڈیٹا شمسی برادری کے لیے ماضی میں ایک صدی سے زائد عرصے کے دوران سورج کے رویے کو سمجھنے اور ہمارے زندگی دینے والے سیارے کے مستقبل کی پیشین گوئی کرنے کے لیے ایک اہم اثاثہ ثابت ہوگا۔
ڈائریکٹر آف ایریز اور اس مقالے کے مصنفین میں سے ایک ڈاکٹر دیپانکر بنرجی نے کہا کہ‘‘اسی دوربین سے سفید روشنی میں لی گئی سورج کی تصویروں اور کروموسفیئر پلازما سے سی اے-کے سپیکٹرا کی تصویروں کے علاوہ ہم 100 سال کے عرصے میں سورج کے دھبوں کی روزانہ ہاتھ سے بنائی گئی تصاویر کو بھی ڈیجیٹائز کر رہے ہیں جنہیں محفوظ کیا گیا ہے۔کے او ایس او میں مصنوعی ذہانت کا استعمال ہاتھ سے کھینچی گئی تصاویر اور تصاویر سے ڈیٹا نکالنے کے لیے کیا جائے گا۔ یہ سب سے پرانے، نایاب، مسلسل شمسی ڈیٹا کا ایک مجموعہ بنائے گا جو دنیا کے مختلف کونے سے محققین کے لیے کارآمد ثابت ہو گا۔’’
شکل: کوڈائی کنال سولر آبزرویٹری  میں سورج کے پہلے مشاہدات میں سے ایک۔ 1904-2017 کے لیے توسیع شدہ اور اپ ڈیٹ کردہ سن اسپاٹ ایریا سیریز، ایک خوبصورت تتلی ڈایاگرام  کی نمائندگی کر رہی ہے۔
اشاعت کی تفصیلات:
عنوان: کوڈائی کنال سولر آبزرویٹری سے سن اسپاٹ ایریا سیریز کی توسیع
مصنفین: بیبھوتی کمار جھا، منجوناتھ ہیگڑے، آدتیہ پریادرشی، سدیپ منڈل، بی رویندرا، دیپانکر بنرجی
ڈی او آئی: https://doi.org/10.3389/fspas.2022.1019751
ArXiv: https://arxiv.org/abs/2210.06922
ڈیٹا کا لنک: https://github.com/bibhuraushan/KoSoDigitalArchive
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 76
پنچایتی راج کی وزارت
عوام کی منصوبہ بندی مہم
پنچایتی راج کے مرکزی وزیر مملکت جناب کپل موریشور پاٹل نے آج راجیہ سبھا میں ایک تحریری جواب میں بتایا کہ وزارت 2018 سے ‘سب کی یوجنا سب کا وکاس’ کے نام سے عوام کی منصوبہ بندی مہم چلا رہی ہے تاکہ لوگوں کی شراکت کے ذریعے اگلے مالی سال کے لیے شواہد پر مبنی، ہمہ گیر اور جامع منصوبہ تیار کیا جا سکے۔ اس سال مہم کا آغاز 2 اکتوبر 2022 سے عوام کی شرکت کے ذریعے اگلے مالی سال یعنی 24- 2023 کے موضوعی گرام پنچایت ترقیاتی منصوبہ کی تیاری کے لیے کیا گیا ہے۔ عوامی منصوبہ مہم کمیونٹی، منتخب نمائندوں، متعلقہ لائن ڈپارٹمنٹس کے فرنٹ لائن ورکرز، سیلف ہیلپ گروپس اور دیگر متعلقہ اسٹیک ہولڈرز کی رضاکارانہ شمولیت کے ساتھ مہم کے موڈ میں شراکتی گرام پنچایت ترقیاتی منصوبوں کی تیاری کو یقینی بنانے کے لیے ایک موثر حکمت عملی ہے۔
منصوبہ سال 23-2022 کے لیے، کل 30 ریاستوں/ مرکز کے زیر انتظام علاقوں نے 22- 2021 کے دوران عوامی منصوبہ بندی مہم کے دوران گرام پنچایت ترقیاتی منصوبہ تیار کیا ہے۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ر ب (
U. No. : 2807
(Visitor Counter : 37
وزیراعظم کا دفتر
وزیراعظم نے اروناچل پردیش کے مکتو اسمبلی حلقے میں ماگو گاؤں کے سرحدی علاقوں میں ترقی کے کامو ں کا خیر مقدم کیا
وزیر اعظم جناب نریندر مودی نے اروناچل پردیش کے مکتو اسمبلی حلقے میں ماگو گاؤں کے سرحدی علاقوں میں ترقی کے کامو ں کا خیر مقدم کیا اور کہا کہ اس سے ان سرحدی گاؤوں میں رہنے والے لوگ بااختیار بنیں گے ۔
اروناچل پردیش کے وزیر اعلیٰ جناب پیما کھانڈو کے ٹویٹ کا جواب دیتے ہوئے وزیر اعظم نے ٹویٹ کیا :
‘‘ سرحدی علاقوں میں ایک خیر مقدمی ترقی ،جس سے سرحدی گاؤوں میں رہنے والے لوگوں کو اختیارات حاصل ہوں گے۔’’
بندرگاہوں، جہاز رانی اور آبی راستوں کی وزارت
دو مارچ سے شروع ہورہی دوسری بھارتیہ بحری چوٹی کانفرنس 2021 میں، 24 ملک حصہ لینے کے لئے تیار
اس ورچوئل چوٹی کانفرنس کا افتتاح وزیراعظم کریں گے
نئی دلّی ، 11، فروری ، 2021 : بھارتیہ بحری چوٹی کانفرنس  کا دوسرا ایڈیشن 2 مارچ سے 4 مارچ 2021 تک منعقد کیا جا رہا ہے، جس میں 24 ساتھی ملکوں کے تقریبا 20000 مندوبین شرکت کریں گے اور 400 سے زیادہ پروجیکٹس کی نمائش کی جائے گی۔ وزیراعظم جناب نریندر مودی دو مارچ کو بھارتیہ بحری چوٹی کانفرنس 2021 کا افتتاح کریں گے۔ اس پروگرام کا اہتمام بندرگاہوں، جہاز رانی اور آبی گزر گاہوں  کی وزارت نے صنعتی پارٹنر کے طور پر فکی اور نالج پارٹنر کے طور پر ای وائی کے ساتھ مل کر کیا۔
نیشنل میڈیا سینٹر میں ایک کرٹین ریزر پریس کانفرنس کے دوران آج مرکزی بندر گاہوں، جہاز رانی اور آبی گزر گاہوں کے ذریعے جناب منسکھ مانڈویا نے کہا کہ بھارتیہ بحری چوٹی کانفرنس بین الاقوامی تعاون کے لئے مضبوط پلیٹ فراہم کرائے گی اور پارٹنر ملکوں کو نالج اور مواقع کے باہمی لین دین کے لئے ساتھ لے کر آئے گی ۔
پریس کانفرنس کے دوران جناب منسکھ مانڈویا اور سینئر افسران نے ایم آئی ایس 2021 کے لئے ایک بروشر اور www.maritimeindiasummit.in ویب سائٹ بھی لانچ کی ۔ کووڈ – 19 وبا کی وجہ سے یہ پوری کانفرنس ورچوئل پلیٹ فارم : www.maritimeindiasummit.in. پر ہوگی۔ ویزیٹرس اور نمائش کنندگان کے لئے اس کا رجسٹریشن آج لانچ کے ساتھ شروع ہو گیا ہے۔
بندرگاہوں ، جہاز رانی اور آبی گزر گاہوں کی وزارت کے سکریٹری ڈاکٹر سنجیو رنجن نے بجٹ 22-2021 کے بندر گاہوں ، جہاز رانی اور بحری خطے سے جڑے اعلانات کو مختصرا بتایا اور انہیں آتم نربھر بھارت کے فروغ کے لئے ایک اہم پہل بتایا۔ ڈاکٹر رنجن نے کہا کہ ’’گزشتہ کل پارلیمنٹ میں اہم بندرگاہ اتھارٹیز بل 2020 کے منظور ہونے کے ساتھ ہی بڑی تعداد میں نئے مواقع کے دروازے کھلیں گے۔
ایم آئی ایس 2021 ایک مخصوص پلیٹ فارم فراہم کرائے گا، جس میں دنیا بھر کے اہم جہاز رانی اور ٹرانسپورٹ کے وزیر ؍ اعلی ٰ افسران ذاتی طور پر اور ورچوئل طریقے سے موجود ہوں گے۔ بھارت کے سمندر سے ملحقہ ریاستیں اس کے خصوصی اجلاس میں حصہ لیں گی۔ اس چوٹی کانفرنس میں ایک خصوصی سی ای او فورم اور مختلف موضوع ؍ بریک آؤٹ سیشن بھی شامل کئے جائیں گے۔
ایم آئی ایس 2021 سے متعلق مزید معلومات کے لئے اس ویب سائٹ پر :www.maritimeindiasummit.in پر جاسکتے ہیں۔


U.NO. 3596
(Visitor Counter : 176
ماحولیات، جنگلات اور موسمیاتی تبدیلی کی وزارت
آئیے ’سب کے لیے صاف ہوا‘ کو ایک شراکتی مشن بنائیں: مرکزی وزیر جناب بھوپیندر یادو
”یہ ’سب کے لیے صاف ہوا‘ کو ایک شراکتی مشن بنانے کا وقت ہے۔ ہوا کے معیار میں بہتری کی کوششوں نے ملک بھر کے شہروں میں بہتر ہوا کے معیار کے حصول میں مثبت رجحانات ظاہر کیے ہیں۔ لیکن اگر ہم اپنی خواہش کو حاصل کرنا چاہتے ہیں، تو ’جن بھاگیداری‘ یا شراکتی حکمرانی اس کی کلید ہے۔“ یہ بات مرکزی وزیر برائے ماحولیات، جنگلات اور موسمیاتی تبدیلی، جناب بھوپیندر یادو نے آج چنئی میں حساسیت کے ساتھ جائزہ ورکشاپ – نیشنل کلین ایئر پروگرام  اور جنوبی علاقوں کے XV-FC ملین پلس سٹیز چیلنج فنڈ  کے افتتاح کے دوران کہی جس میں تمل ناڈو، آندھرا پردیش، کرناٹک، تلنگانہ، کیرالہ، انڈمان اور نکوبار، لکشدیپ، پانڈیچیری، دمن اور دیپ اور دادر اور نگر حویلی شامل ہیں۔
ماحولیات، جنگلات اور موسمیاتی تبدیلی کے مرکزی وزیر مملکت جناب اشونی کمار چوبے، تمل ناڈو حکومت کے وزیر ماحولیات جناب شیوا وی میناتھن، ماحولیات جنگلات اور موسمیاتی تبدیلی کی وزارت کی سکریٹری محترمہ لینا نندن، محکمہ ماحولیات، موسمیاتی تبدیلی اور جنگلات، حکومت تمل ناڈو کی ایڈیشنل چیف سکریٹری، محترمہ سپریہ ساہو، ماحولیات جنگلات اور موسمیاتی تبدیلی کی وزارت کے ایڈیشنل سکریٹری، جناب نریش پال گنگوار نے ماحولیات، جنگلات اور موسمیاتی تبدیلی کی وزارت کے زیر اہتمام 2 روزہ علاقائی ورکشاپ کی افتتاحی تقریب میں شرکت کی۔
اس موقع پر خطاب کرتے ہوئے وزیر جناب بھوپیندر یادو نے ریاست کی تعریف کرتے ہوئے کہا کہ چنئی، مدورائی اور تریچی، ان 3 ملین پلس شہروں کی ہوا کا معیار نیشنل ایمبیئنٹ ایئر کوالٹی کے معیارات کے اندر ہے۔ انھوں نے ای-کمیوٹ پروگرام کے اقدام کے لیے بھی تمل ناڈو آلودگی کنٹرول بورڈ کی تعریف کی، جس کے تحت بورڈ کے تمام عہدیدار ہر بدھ کو غیر فوسل ایندھن سے چلنے والی گاڑیوں کے ذریعے دفتر جاتے ہیں۔
ایک اور انقلابی قدم میں، انھوں نے زور دے کر کہا کہ ہندوستان کے ذریعہ BS-VI معیارات اور ایندھن اور گاڑیوں کے لیے اس کے اصولوں کو اپنانا فضائی آلودگی سے نمٹنے کے لیے اہم پالیسی فیصلوں میں سے ایک ہے۔
انہوں نے مزید کہا کہ ”NCAP کے تحت، 2014 سے 2018 کے فضائی معیار کے اعداد و شمار کی بنیاد پر ملک بھر میں 132 غیر حصولی شہروں کی نشاندہی کی گئی ہے۔ یہ فہرست تمام سائز اور اقسام کے شہروں کا ایک متفاوت مرکب ہے اور اس میں جنوبی ہندوستان میں ہمارے پاس ایسے 13 شہر ہیں جو آندھرا پردیش سے ہیں اور 4 تامل ناڈو، کرناٹک اور تلنگانہ سے ہیں“۔
جناب بھوپیندر یادو نے مجموعی نقطہ نظر کے ذریعے تقریباً 100 شہروں میں ہوا کے معیار کو بہتر بنا کر تمام لوگوں کے لیے صاف ہوا کو یقینی بنانے کے وزیر اعظم کے عہد کو یاد کیا۔
وزیر موصوف نے نوجوان آبادی سے اپیل کی کہ وہ پائیدار طرز زندگی، مناسب طرز عمل اور رویوں کو اپنا کر ہوا کے معیار کو بہتر بنانے کے مشن میں سرگرم عامل بنیں اور معاشرے میں تبدیلی لانے کے حصہ دار بنیں۔ انھوں نے اس یقین کا اظہار کیا کہ تمام اسٹیک ہولڈرز کی ہم آہنگی، تعاون، شرکت اور مسلسل کوششوں سے فضائی آلودگی کے مسئلے کو جامع انداز میں حل کرنے میں NCAP کے مقاصد حاصل کیے جائیں گے۔
ریلوے کی وزارت
اکتوبر 2022 تک جملہ 2843 کلومیٹر میں سے 1610 کلومیٹر روٹ کی لمبائی مکمل ہو چکی ہے
انڈین ریلوے نے انڈیا پوسٹ کے تعاون سے جوائنٹ پارسل پروڈکٹ کا آغاز کیا جس کا مقصد بزنس ٹو کسٹمر اور بزنس ٹو بزنس مارکیٹ کو ہدف بنانا ہے
مال بردار نقل و حمل کے لیے، بھارتی ریلوے نے ایک میگا انفراسٹرکچر پروجیکٹ یعنی ڈیڈیکیٹڈ فریٹ کوریڈور  شروع کیا ہے، جس میں ویسٹرن ڈیڈیکیٹڈ فریٹ کوریڈور  اور ایسٹرن ڈیڈیکیٹڈ فریٹ کوریڈور  شامل ہے۔
اکتوبر 2022 تک کل 2843 کلومیٹر میں سے 1610 کلومیٹر  روٹ کی جملہ لمبائی مکمل ہوچکی ہے۔
انڈین ریلوے نے انڈیا پوسٹ کے تعاون سے جوائنٹ پارسل پروڈکٹ  کا آغاز کیا ہے جس کا مقصد ای کامرس اور ایم ایس ایم ای مارکیٹ پر توجہ مرکوز کرتے ہوئے بزنس ٹو کسٹمر  اور بزنس ٹو بزنس  مارکیٹ کو نشانہ بنانا ہے۔ 'جے پی پی' کے تحت انڈیا پوسٹ فرسٹ اور لاسٹ مائل خدمات فراہم کرتا ہے اور انڈین ریلوے مڈل مائل خدمات فراہم کرتا ہے۔
اس سلسلے میں سورت اور وارانسی کے درمیان تاپتی گنگا ایکسپریس  میں پارسل وین منسلک کرکے 31.03.2022 کو 'جے پی پی' کے لیے ایک پائلٹ پروجیکٹ شروع کیا گیا ہے۔
یہ اطلاع ریلوے، مواصلات اور الیکٹرانک اور انفارمیشن ٹکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں دی۔
شہری ہوابازی کی وزارت
شہری ہوابازی کےتحفظ سے متعلق بیورواور یمنا انٹرنیشنل ایئرپورٹ نے شہری ہوابازی کے تحفظ کے بارے میں ایک معاہدہ پر دستخط کئے
نئی دہلی 24 مارچ 2021: شہری ہوابازی کے تحفظ سے متعلق بیورو  اور یمنا انٹرنیشنل ایئرپورٹ پرائیویٹ لمیٹڈ  نے آج نئی دہلی میں ایک معاہدہ پر دستخط کئے۔ اس معاہدہ میں جیور نوئیڈا میں زیرتعمیر انٹرنیشنل ایئرپورٹ میں شہری ہوابازی کے تحفظ کی ذمہ داریوں اورکام کاج کے لئے التزامات کی تشریح کی گئی ہے۔ ا س معاہدہ پر بی سی اے ایس کے ڈپٹی ڈائریکٹر جنرل جناب انکت گرت اور وائی آئی اے پی ایل کے سی ای او جناب کرسٹاف شنیل مان نے دستخط کئے۔ اس موقع پر بی سی اے ایس کے ڈی جی جناب جے دیپ پرساد اور وائی آئی اے پی ایل کی سی او او محترمہ کرنجیت کور جین بھی موجود تھیں۔
اس معاہدہ میں نوئیڈاانٹرنیشنل ایئرپورٹ پر قومی شہری ہوابازی حفاظتی پروگرام  کے مختلف پہلوؤں کے نفاذ، شہری ہوابازی کے تحفظ سے متعلق ذمہ داریوں اورکام کاج اورشہری ہوابازی کے تحفظ سے متعلق کاموں کے نفاذ کے اصول وضوابط بیان کئے گئے ہیں۔
ہوائی اڈہ کی تعمیر کاٹھیکہ وائی آئی اے پی ایل کو دیا گیا ہے جو ایئرپورٹ اتھارٹی آف انڈیا ، حکومت اترپردیش اور زیورخ انٹرنیشنل ایئرپورٹ کاایک مشترکہ صنعت ہے۔
نوجوانوں کے امور اور کھیل کود کی وزارت
کھیلو انڈیا اسکیم کے دیہی اور مقامی /قبائلی گیمس کے حصہ کو فروغ کے تحت ملاکھمب،کلارپایتو، گٹکا، تھنگ –ٹا ، یاگاسانا اور سیلمبم نام کے دیہی ، مقامی اور قبائلی کھیلوں کی نشاندہی کی گئی ہے :انوراگ ٹھاکر
نوجوانوں کے امور اورکھیلوں کے مرکزی وزیر جناب ا نوراگ ٹھاکر نے آج لوک سبھا میں ایک تحریری جواب میں بتایا کہ ثقافت اورروایت کے مطابق مختلف ریاستوں میں بہت سے مقامی کھیل کھیلےجارہےہیں ، چونکہ کھیل ایک ریاستی موضوع ہے لہذا ملک میں مقامی کھیلوں کو فروغ دینے اور روایتی کھیلوں کے فروغ اور ترقی کے لئے خصوصی تربیتی پروگرام کا انعقاد کی ذمہ داری متعلقہ ریاست اور مرکز کے زیر انتظام علاقے کی حکومتوں پر عائد ہوتی ہے ۔ مرکزی حکومت ان کی کوششوں میں مدد کرتی ہے ۔
یہ وزارت کھیلوں کی اسکیم  کے فروغ کے لئے کھیلوا نڈیا – قومی پروگرام کے نام سے ایک مرکزی سیکٹر کی اسکیم چلا رہا ہے جس کا ایک حصہ دیہی، مقامی /قبائلی گیمس کا فروغ ہے ، جو ملک میں دیہی اور مقامی / قبائلی کھیلوں کے فروغ اور ترقی کے لئے خصوصی طور پر وقف کیا گیا ہے ۔ اس حصہ کے تحت ملاکھمب،کلارپایتو، گٹکا، تھنگ –ٹا ، یاگاسانا اور سیلمبم جیسے مقامی کھیل کی نشاندہی کی گئی ہےاوران کھیلوں کی نشاندہی ان کے فروغ کے لئے کی گئی ہے ۔ اس حصہ کے تحت بنیاد ی ڈھانچے کی ترقی ، ساز وسامان کی امداد ، کوچز کی تقرری ، کوچیز کی تربیت اور اسکالر شپ کے لئے امدادی رقم منظور کی گئی ہیں، اس کےعلاوہ ملاکھمب،کلارپایتو، گٹکا، تھنگ –ٹا ، یاگاسانا اور سیلمبم جیسے مقامی کھیلوں کو ہریانہ کے پنچکولہ میں کھیلو ا نڈیا یوتھ گیمس کے تیسرے ایڈیشن میں شامل کیا گیا ہے ۔
اس کے علاوہ اس وزارت نے مختلف مقامی کھیلوں کی ڈاکیومنٹریز فلمیں بنائی ہیں تاکہ گٹکا، رول بال، ٹگفوار، کلاری پیٹو، تھانگ ٹا، کھو کھو، ملاکھمب، شوٹنگ بال ، اسکے، کبڈی، گلی ڈنڈا، سکم آرچری،دھوپ کھیل اور کوری کھیل ، پائیکا،اکھاڑا اور چھاؤاور اکھاڑا کشتی، ہکو،میزورم گیمس، سیلابام، لگوری اور لنگاڈی نام کے کھیلو ں کوفروغ دینےکے علاوہ انہیں پھر سے زندہ کرنےکےعلاوہ انہیں نمایاں کیا جاسکے ۔ ایک بھارت، شریش بھارت کی ،ویب سائٹ ، ڈیجیٹل رپوزیٹری، فٹ ا نڈیا مومنٹ کے فیس بک پیج، فٹ انڈیامومنٹ کے یو ٹیوب چینل اورمائی جی او وی انڈیا کے یو ٹیوب چینل پر ان دستاویزی فلموں کواپ لوڈ کردیا گیا ہے ۔
یہ وزارت نیشنل سینٹرفارایکسی لنس، ایس اےآئی ٹریننگ سینٹر، ایس ٹی سی کے ایکسٹنشن سینٹر، نیشنل اسپورٹس ٹیلنٹ کنٹیسٹ، ریگولراسکول کے لئے اسکی ذیلی اسکیموں، مقامی کھیلوں اورمارشل آرٹس، اسکول اوراکھاڑے جیسی اسپورٹس ا تھارٹی آف ا نڈیا کے ذریعہ ملک بھر میں مختلف کھیلوں کے فروغ دینے کی اسکیم لاگو کرتی ہے ۔ منظورکئےگئے اسکیم کے ضابطوں کے مطابق ماہرین اورکوچوں کی خدمات، اسپورٹس کے سامان ، بورڈنگ اورلاجنگ ، اسپورٹس کٹ مقابلے کے ایکسپوزر ، تعلیمی اخراجات، طبی / انشورینس اور ظیفہ فراہم کیا جاتا ہے ۔ ان اسکیموں میں کھیلوں کے زمرے کو روایتی بھارتی گیم جیسے کبڈی، تیر اندازی، کشتی اور کھوکھو وغیرہ میں شامل کیا گیا ہے ۔
وزارت دفاع
تعارف نامہ: بحریہ کے کمانڈروں کی کانفرنس 1/22
نئی دہلی، 24 اپریل 2022:
بحریہ کے کمانڈروں کی کانفرنس 2022 کا پہلا ایڈیشن 25 سے 28 اپریل کے دوران منعقد ہوگا۔ یہ کانفرنس بحریہ کے کمانڈروں کو عسکری –کلیدی حکمت عملی کی سطح پر اہم بحری امور کے ساتھ ساتھ ایک ادارہ جاتی فورم کے توسط سے حکومت کے سینئر افسران سے بات چیت کے لیے پلیٹ فارم فراہم کرتی ہے۔
کانفرنس کے دوران، محترم وزیر دفاع جناب راجناتھ سنگھ اور محتر وزیر خارجہ جناب ایس جے شنکر قومی سلامتی سے متعلق معاملات پر بحریہ کے کمانڈروں سے خطاب کریں گے اور ان سے بات چیت کریں گے۔ بھارتی بری اور بھارفی فضائیہ کے سربراہان بھی فوج کی تینوں شاخوں کے اجتماع یعنی مشترکہ آپریشنل ماحول سے خطاب کرنے کے لیے بحریہ کے کمانڈروں سے بات چیت کریں گے، ساتھ ہی تینوں افواج کے درمیان تال میل اور تیاری میں اضافہ کرنے کے مواقع پر تبادلہ خیالات کریں گے۔
بحریہ کے سربراہ، دیگر بحریہ کمانڈروں کے ساتھ بڑے آپریشنل، مٹیرئیل، لاجسٹکس، انسانی وسائل کی ترقی، تربیت اور گذشتہ چھ مہینوں کے دوران بھارتی بحریہ کے ذریعہ انجام دی گئیں انتظامی سرگرمیوں کا جائزہ لیں گے اور اہم سرگرمیوں اور پہل قدمیوں کے لیے مستقبل کے منصوبوں پر مزید غورو خوض کریں گے۔ کانفرنس کے دوران ہمسایہ ممالک میں سلامتی سے متعلق صورتحال کے پس منظر میں پیداہوئی جغرافیائی کلیدی حکمت عملی صورتحال اور جاری روس۔ یوکرین تنازعہ کی وجہ سے رونما ہونے والی تبدیلیوں پر بھی تبادلہ خیالات کیے جائیں گے۔
بھارتی بحریہ کی توجہ مستقبل کے منظرنامہ کے نقطہ نظر سے جنگ کے لیے تیار، قابل بھروسہ اور مربوط قوت بننے پر مرکوز ہے اور اس سلسلے میں پورے انہماک سے اپنی قوت کا استعمال کر رہی ہے۔بحریہ نے بھارت کے بڑھتے بحری مفادات سے مطابقت رکھتے ہوئے گذشتہ برسوں کے دوران اپنی کاروائیوں میں غیر معمولی نمو کا مشاہدہ کیا ہے۔’ترجیحی سلامتی شراکت دار‘ کے طور پر بھارتی بحریہ کے رتبہ میں حال ہی میں بیک وقت اضافہ ہوا ہے۔ 2020۔21 کے دوران، بھارتی بحریہ کے بحری جہازوں نے محترم وزیر اعظم کی تصوریت ،ساگر کے جزو کے طور پر بحر ہند کے ساحل پر واقع ممالک اور دیگر ممالک کو خوراک اور طبی امداد فراہم کرانے کے لیے کووِڈ سے متعلق مختلف مشنوں کو انجام دیا ہے۔